TTD tan-Nisa 2023 – Polza diffiċli għal Malta Ritratt: Walter Sargent Meta l-Ġimgħa ttellgħu l-poloz tat-Tazza tad-Dinja tan-Nisa 2023, it-team naz­zjonali messitu polza diffiċli fir-round ta' kwalifikazzjoni hekk kif se jilgħab fi Grupp E li huwa kompost mid-Danimarka, Russja, Bosnia Herzegovina, Azerbaijan u l-Montenegro. Din kienet l-ewwel darba li f'din il-fażi se jkunu qed jieħdu sehem 51 nazzjon, bil-partiti mistennija jintlagħbu bejn Settembru li ġej u Settembru tal-2022, bil-fażi finali jsiru fl-Awstralja u New Zealand. Ta' nota huwa l-fatt li din hi t-tieni kompetizzjoni konsekuttiva li fiha Malta se taffronta lid-Danimarka u l-Bosnia Herzegovina wara li t-tliet nazzjonijiet kienu fl-istess grupp ta' kwalifikazzjoni tal-Euro 2022 tan-nisa. Madankollu, fl-imsemmija kompetizzjoni l-Maltin kisbu wieħed mill-aqwa riżultati hekk kif fi Grupp B flimkien mad-Danimarka, l-Italja, l-Bosnija, l-Iżrael u Georgia, Malta temmet fir-raba' post b'10 punti. It-team Malti, taħt it-tmexxija tal-coach Mark Gatt, irnexxielu jikseb tliet rebħiet u draw. Il-partiti mir-round ta' kwalifikazzjoni se jibdew mit-13 ta' Settembru. Ir-rebbieħa ta' kull grupp jikkwalifikaw b'mod awtomatiku għall-fażi finali b'dawk li jtemmu fit-tieni post jilagħbu fi play-offs, f'Ottubru 2022. Dan huwa l-programm kollu tal-logħbiet: Ġurnata 1-2 : 13–21 Settembru 2021 Ġurnata 3-4 : 18–26 Ottubru 2021 Ġurnata 5-6 : 22–30 Novembru 2021 Ġurnata 7-8 : 4–12 April 2022 Ġurnata 9-10 : 29 Awwisu – 6 Settembru 2022 Il-Gruppi ta' kwalifikazzjoni huma: Grupp A : Svezja, Finlandja, Irlanda, Slovakkja, Georgia Grupp Ċ : Olanda, Islanda, Repubblika Ċeka, Belarus, Ċipru Grupp D : Ingilterra, Awstrija, Irlanda ta' Fuq, Maċedonja, Latvja, Lussemburgu Grupp E : Danimarka, Russja, Bosnja, Malta, Azerbaijan, Montenegro Grupp F : Norveġja, Belġju, Polonja, Albanija, Kosovo, Armenja Grupp G : Italja, Svizzera, Rumanija, Kroazja, Moldova, Litwanja Grupp H : Ġermanja, Portugall, Serbja, Iż­rael, Turkija, Bulgarija Grupp I : Franza, Wales, Slovenja, Greċja, Kazakhstan, Estonja